PSD, către USR-PLUS: Puteți bate câmpii, noi "votăm orice moțiune care are ca scop căderea guvernului Cîţu".
Liderii PSD susțin că vor vota orice moțiune de cenzură care vizează căderea Guvernului Cîţu. PSD a transmis mai multe mesaje publice despre criza din interiorul alianței de guvernare. PSD, AUR şi USR PLUS au anunțat că pregătesc moțiuni de cenzură.
PSD a lansat mai multe mesaje publice cu referire la criza din cadrul alianței de guvernare. USR-PLUS este tot mai jenant, nu s-au înțeles pe bani și pe poziții, bat câmpii, sunt cuvintele social-democraților care au transmis că vor susține orice moțiune de cenzură.Liderii PSD susţin că vor vota orice moţiune de cenzură care vizează Guvernul Cîţu."USR PLUS este tot mai penibil jucând în piesa «Adio, dar rămân cu tine»! Ar demite guvernul Cîţu, dar ar rămâne ei în Palatul Victoria. Domnilor de la USR PLUS, PSD vă transmite clar: votăm orice moţiune care are ca scop căderea guvernului Cîţu. Însă, mare atenţie, şi voi faceţi parte din acest Guvern! Deci, voi votaţi?", a scris deputatul PSD Marius Constantin BudăiUn mesaj asemănător a transmis şi prim-vicepreşedintele PSD Sorin Grindeanu."Dan Barna, tot PSD e de vină? Pentru că voi nu v-aţi înţeles pe bani şi funcţii? Sau asta e strategia voastră, să supăraţi atât de tare PSD astel încât să nu voteze? Vă dau o veste proastă! Puteţi bate câmpii oricât, individual sau organizat, însă PSD va vota orice moţiune de cenzură împotriva Guvernului Cîţu! Ceea ce nu este valabil şi pentru voi, nu?“, a spus Sorin Grindeanu.PSD, AUR şi USR PLUS au anunţat că pregătesc moţiuni de cenzură care vizează Guvernul Cîţu.